《立秋日题安昌寺北山亭》
唐代·孙逖

楼观倚长霄，登攀及霁朝。高如石门顶，胜拟赤城标。

天路云虹近，人寰气象遥。山围伯禹庙，江落伍胥潮。

徂暑迎秋薄，凉风是日飘。果林馀苦李，萍水覆甘蕉。

览古嗟夷漫，凌空爱泬寥。更闻金刹下，钟梵晚萧萧。

作者简介：孙逖（696～761） 唐朝大臣、史学家，今东昌府区沙镇人。自幼能文，才思敏捷。曾任刑部侍郎、太子左庶子、少詹事等职。有作品《宿云门寺阁》《赠尚书右仆射》《晦日湖塘》等传世。